Μενεού

Το Μενεού είναι συνοικία του Δήμου Δρομολαξιάς-Μενεού.

Τοποθεσία 
Στα βόρεια συνορεύει στα βόρεια με τη Δρομολαξιά, στα ανατολικά με τη συνοικία Σκάλα (Δήμος Λάρνακας) και στα δυτικά με το Περβόλια και το Κίτι. Το νότιο μέρος της διοικητικής του έκτασης είναι παραθαλάσσιο.

Ονομασία 
Υπάρχουν δύο εκδοχές για την προέλευση της ονομασίας του χωριού:

 Η ονομασία του χωριού προέρχεται από τη λέξη μιλλιούνια που σημαίνει αναρίθμητα.
 Το Μενεού ήταν φέουδο στα μεσαιωνικά χρόνια και η ονομασία του προέρχεται από τον άρχοντα που το κατείχε.

Οι Τουρκοκύπριοι κάτοικοι του χρησιμοποιούσαν την ονομασία Menevi από την εποχή της Τουρκοκρατίας.

Ιστορία 
Τον Ιούλιο του 2011 οι κάτοικοι των κοινοτήτων Μενεού και Δρομολαξιάς ψήφισαν σε δημοψήφισμα υπέρ της δημιουργίας ενιαίου δήμου, του Δήμου Δρομολαξιάς-Μενεού. Τα δύο κοινοτικά συμβούλια λειτούργησαν προσωρινά ως δημοτικά συμβούλια έως τα τέλη του 2011 που πραγματοποιήθηκαν δημοτικές εκλογές και εκλέχτηκε το πρώτο δημοτικό συμβούλιο του Δήμου Δρομολαξιάς-Μενεού.

Πληθυσμός 
Σύμφωνα με τις απογραφές πληθυσμού που πραγματοποιήθηκαν στην Κύπρο, μέχρι το 1963, το Μενεού κατοικείτο από Ελληνοκύπριους και Τουρκοκύπριους, με τους Ελληνοκύπριους να είναι περισσότεροι. Την περίοδο των διακοινοτικών διαταραχών του 1963-64, όλοι οι Τουρκοκύπριοι κάτοικοι του το εγκατάλειψαν και εγκαταστάθηκαν στη Δρομολαξιά και στην Αλαμινός. Παρέμειναν στα χωριά αυτά έως το 1974, όταν μετά την τουρκική εισβολή μεταφέρθηκαν στο βόρειο τμήμα της Κύπρου, σε περιοχές της Επαρχίας Αμμοχώστου. 

Στο Μενεού παρέμειναν οι Ελληνοκύπριοι κάτοικοι του. Επιπρόσθετα, στο χωριό εγκαταστάθηκαν Ελληνοκύπριοι πρόσφυγες από το βόρειο τμήμα της Κύπρου. Το 1980 ολοκληρώθηκε η οικοδόμηση ενός μεγάλου προσφυγικού συνοικισμού με 470 κατοικίες, στις οποίες εγκαταστάθηκαν Ελληνοκύπριοι πρόσφυγες.

Ο πίνακας που ακολουθεί παρουσιάζει τον πληθυσμό της Μενεού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Πηγές 

Συνοικίες Δήμου Δρομολαξιάς-Μενεού